Током последње ратне године, дивизија је бранила фронт дуг 65 км, од Гламочког поља до планине Влашић. Као и у ранијим годинама, 7. корпус Армије Републике Босне и Херцеговине вршио је најжешће нападе на правцима према Комару и Доњем Вакуфу. Дивизија је успешно бранила фронт до почетка напада хрватских снага, када су у септембру и октобру 1995. изгубљени Доњи Вакуф, Шипово, Јајце и Мркоњић Град у операцијама Маестрал и Јужни потез.